1.  ปัจจัยความเสี่ยง

  ปัจจัยความเสี่ยงที่อาจเกิดขึ้นและมีผลกระทบต่อการดำเนินงานของบริษัท มีดังนี้

1.  ความเสี่ยงจากความผันผวนของอัตราดอกเบี้ย

  ในธุรกิจเช่าซื้อนั้นดอกเบี้ยที่คิดกับลูกค้าจะเท่ากันทุกงวดตลอดอายุสัญญาหรือที่เรียกว่าFlat Rate
  กล่าว

คือ อัตราดอกเบี้ยที่ใช้คำนวณตลอดอายุของสัญญาจะคิดจากเงินต้นตั้งแต่เริ่มทำสัญญา
โดยไม่มีการลดเงินต้นที่ใช้ในการคำนวณถึงแม้จะมีการผ่อนชำระค่างวดมาแล้วก็ตาม
ในขณะที่อัตราดอกเบี้ยเงินกู้ยืมของบริษัทเป็นแบบ Effective Rate
ซึ่งดอกเบี้ยจะลดลงเมื่อเงินต้นลดลง จึงทำให้ธุรกิจมีส่วนต่างอัตราดอกเบี้ยรับและดอกเบี้ยจ่าย
(Spread) ค่อนข้างสูง อย่างไรก็ตาม
การเปลี่ยนแปลงของอัตราดอกเบี้ยในตลาดจึงมีผลกระทบต่อการดำเนินธุรกิจของบริษัท
ทั้งนี้ในการให้สินเชื่อบริษัทจะคิดดอกเบี้ยจากลูกค้าในอัตราคงที่ (Fixed Rate)
ตลอดอายุสัญญาเช่าซื้อ ในขณะที่แหล่งเงินกู้ของบริษัทที่มาจากเงินกู้ยืมจากสถาบันการเงินนั้น
ส่วนหนึ่งมีอัตราดอกเบี้ยลอยตัว (Float Rate) ซึ่งขึ้นกับอัตราดอกเบี้ยในท้องตลาดขณะนั้น ๆ
หากอัตราดอกเบี้ยในตลาดมีการปรับปรุงตัวสูงขึ้นจะส่งผลกระทบต่อต้นทุนเงินกู้ยืมของ บริษัท
อย่างไรก็ตาม เมื่อมีสัญญาณของการปรับตัวของอัตราดอกเบี้ยในตลาด
บริษัทจะปรับอัตราดอกเบี้ยที่คิดกับลูกค้าขึ้น
เพื่อให้บริษัทได้รับผลกระทบจากส่วนต่างอัตราดอกเบี้ยน้อยที่สุด
และบริษัทมีนโยบายที่จะลดความเสี่ยงที่จะเกิดขึ้นจากความผันผวนของอัตราดอกเบี้ย
ด้วยการจัดหาแหล่งเงินที่มีต้นทุนคงที่ เพื่อให้สอดคล้องกับลักษณะการให้สินเชื่อดังกล่าว
โดยบริษัทมีสัดส่วนเงินกู้ยืมประเภทที่มีอัตราดอกเบี้ยคงที่ และอัตราดอกเบี้ยลอยตัว ณ วันที่ 31
ธันวาคม 2545 2546 และ 2547 ดังนี้

+---------------------+-------+-------+-------+------+-------+-------+
| ประเภทอัตราดอกเบี้ย    | 31. ธ |       | 31ธ   |      | 31    |       |
|                     | ันวาคม |       | ันวาคม |      | ธ     |       |
|                     |       |       | 2546  |      | ันวาคม |       |
|                     |  2545 |       |       |      | 2547  |       |
+---------------------+-------+-------+-------+------+-------+-------+
|                     | ล     | ร้อยละ | ล     | ร    | ล     | ร้อยละ |
|                     | ้านบาท |       | ้านบาท | ้อยละ | ้านบาท |       |
+---------------------+-------+-------+-------+------+-------+-------+
| - คงที่               | -     | -     | 83.75 | 1    | 3     | 58.99 |
|                     |       |       |       | 3.82 | 97.13 |       |
+---------------------+-------+-------+-------+------+-------+-------+
| -ลอยตัว              | 5     | 1     | 5     | 8    | 2     | 41.01 |
|                     | 81.59 | 00.00 | 22.47 | 6.18 | 76.14 |       |
+---------------------+-------+-------+-------+------+-------+-------+
| รวม                 | 5     | 1     | 6     | 10   | 6     | 1     |
|                     | 81.59 | 00.00 | 06.22 | 0.00 | 73.27 | 00.00 |
+---------------------+-------+-------+-------+------+-------+-------+

หมายเหตุ: * เงินกู้ประเภทอัตราดอกเบี้ยคงที่ ได้แก่ เจ้าหนี้เงินกู้ยืมระยะยาวบางส่วน
และเงินกู้ยืมระยะสั้น * เงินกู้ประเภทอัตราดอกเบี้ยลอยตัว ได้แก่ เงินเบิกเกินบัญชีธนาคาร
และเงินกู้ยืมระยาว

(รวมเงินกู้ยืมระยะยาวที่ครบกำหนดชำระภายใน 1 ปี)

ปัจจุบันบริษัทมีวงเงินกู้ยืมที่มีอัตราดอกเบี้ยคงที่จำนวน 645 ล้านบาท ซึ่งบริษัทได้ทยอยเบิกใช้
โดยมียอดเบิกใช้ ณ 31 ธันวาคม 2547 จำนวน 317.13 ล้านบาท
และมีเงินกู้ยืมระยะสั้นเป็นตั๋วแลกเงินอีก 80 ล้านบาท รวมเป็น 397.13 ล้านบาท
และบริษัทได้จัดหาแหล่งเงินทุนที่มีอัตราดอกเบี้ยคงที่เพิ่มขึ้น
โดยให้มีอายุเงินกู้ใกล้เคียงกับอายุเฉลี่ยของพอร์ตสินเชื่อ
เพื่อให้สอดคล้องกับสินเชื่อที่ต้องปล่อยออกไป รวมทั้งมีส่วนต่างของอัตราดอกเบี้ย (Interest
Rate Spread) อยู่ในระดับที่มีกำไรด้วยการออกตั๋วเงินกู้ระยะสั้น
ที่มีอัตราดอกเบี้ยคงที่โดยเฉพาะในช่วงที่อัตราดอกเบี้ยต่ำ

1.  ความเสี่ยงด้านสภาพคล่องทางการเงิน

  บริษัทมีแหล่งเงินทุนจากส่วนของทุนและการกู้ยืมจากสถาบันการเงิน โดยมีสัดส่วน ณ 31 ธันวาคม

2546 และ 2547 ดังนี้

+----------------------+----------+----------+----------+-----------+
|                      | 2546     |          | 2547     |           |
+----------------------+----------+----------+----------+-----------+
|                      | ล้านบาท   | ร้อยละ    | ล้านบาท   | ร้อยละ     |
+----------------------+----------+----------+----------+-----------+
| ส่วนของผู้ถือหุ้น          | 331.96   | 35.38    | 457.78   | 40.24     |
+----------------------+----------+----------+----------+-----------+
| เงินกู้ยืม               | 233.13   | 24.85    | 344.20   | 30.26     |
|                      |          |          |          |           |
| - เงินกู้ยืมระยะสั้น *     | 373.08   | 39.77    | 335.58   | 29.50     |
|                      |          |          |          |           |
| - เงินกู้ยืมระยะยาว      |          |          |          |           |
+----------------------+----------+----------+----------+-----------+
| รวมเงินกู้ยืม            | 606.21   | 64.62    | 679.78   | 59.76     |
+----------------------+----------+----------+----------+-----------+
| รวม                  | 938.17   | 100.00   | 1,137.56 | 100.00    |
+----------------------+----------+----------+----------+-----------+

หมายเหตุ : * เงินกู้ยืมระยะสั้น ได้แก่
เงินเบิกเกินบัญชีธนาคารและตั๋วแลกเงินและได้รวมส่วนของเงินกู้ยืม

ระยะยาวที่ครบกำหนดชำระภายใน 1 ในปี 2546 จำนวน 220.90 ล้านบาท และในปี 2547

จำนวน 237.69 ล้านบาท

บริษัทได้ตระหนักถึงความเสี่ยงด้านสภาพคล่องจากการถูกเจ้าหนี้เรียกคืนเงินกู้ระยะยาวหรือการไม่ต่ออายุสัญญาเงินกู้ในช่วงที่เศรษฐกิจไม่ดี
และมีนโยบายที่จะป้องกันความเสี่ยงด้านนี้
ด้วยการใช้วงเงินกู้ยืมระยะยาวที่มีอายุการชำระคืนสอดคล้องกับกระแสเงินสดที่ได้รับชำระค่างวดจากลูกหนี้มาโดยตลอด
รวมทั้งการจัดหาเงินทุนจากการเพิ่มทุน
ตลอดจนการควบคุมการจัดเก็บค่างวดจากลูกหนี้อย่างมีประสิทธิภาพ
เพื่อลดความเสี่ยงจากความไม่สัมพันธ์กันของแหล่งที่มาและใช้ไปของเงินทุน โดย ณ วันที่ 31
ธันวาคม 2547 บริษัทมีภาระที่จะต้องจ่ายชำระคืนเงินกู้ยืมที่ครบกำหนดชำระภายใน 1 ปี จำนวน
344.20 ล้านบาท ในขณะที่บริษัทมีค่างวดที่จะได้รับชำระจากพอร์ตลูกหนี้ภายใน 1 ปี จำนวน
472.81 ล้านบาท ซึ่งพอเพียงต่อการชำระหนี้ดังกล่าว (
รายละเอียดความสัมพันธ์ของแหล่งที่มาและใช้ไปของเงินทุน ปรากฏในส่วนที่ 2 ข้อ 12.2
คำอธิบายและการวิเคราะห์ฐานะการเงินและผลการดำเนินงาน)

2.  ความเสี่ยงด้านการตลาดและการแข่งขัน

  การขยายตัวของตลาดรถยนต์ที่มียอดจำหน่ายเพิ่มขึ้น ในช่วงที่ผ่านมา ประกอบกับการที่รัฐบาล

เปิดโอกาสให้ผู้ประกอบการรายใหม่เข้ามาในธุรกิจเช่าซื้อและลิสซิ่งได้อย่างเสรี
ทำให้ผู้ประกอบการรายใหม่เข้ามาในธุรกิจเพิ่มขึ้น
โดยเฉพาะผู้ประกอบการที่เป็นบริษัทในเครือของผู้ผลิตและผู้แทนจำหน่ายรถยนต์
ที่ต้องการรักษาและขยายส่วนแบ่งการตลาดรถยนต์ให้เพิ่มขึ้น
ทำให้การแข่งขันในธุรกิจเช่าซื้อมากขึ้นโดยมุ่งเน้นที่การลดอัตราดอกเบี้ย
ส่งผลให้อัตราดอกเบี้ยในตลาดเช่าซื้อปรับตัวลดลงมาโดยตลอดโดยเฉพาะอย่างยิ่ง
ในกลุ่มเช่าซื้อรถยนต์ใหม่ที่เน้นการให้สินเชื่อสำหรับรถยนต์ใหม่ในค่ายของตนเป็นหลัก
ถึงแม้ผู้ประกอบการเหล่านั้นจะไม่ใช่คู่แข่งโดยตรงของบริษัท
แต่ก็ยังมีผู้ประกอบการอื่นๆรวมทั้งผู้ประกอบการที่เป็นบริษัทในเครือของสถาบันการเงินหลายแห่งพยายามลดความเสี่ยงจากการแข่งขัน
ด้วยการเปลี่ยนกลยุทธ์จากเดิมที่เคยเน้นการให้สินเชื่อแก่รถยนต์ใหม่เป็นหลัก
มาเป็นการขยายธุรกิจไปยังสินเชื่อเพื่อรถยนต์มือสองที่อัตราดอกเบี้ยสูงกว่ารถยนต์ใหม่มากขึ้น
ส่งผลให้การแข่งขันในธุรกิจเช่าซื้อรถยนต์มือสองเพิ่มขึ้นตามไปด้วย
โดยอัตราดอกเบี้ยในตลาดรถยนต์มือสองได้ลดลงจากร้อยละ 11 ในช่วงปี 2543 เป็นร้อยละ 5.50
ในปี 2546 และเป็นร้อยละ 5.0 ในปี 2547

จากภาวะ การแข่งขันดังกล่าว บริษัทได้มีการปรับตัวและพัฒนาระบบงาน ระบบคอมพิวเตอร์
และบุคลากรเพื่อรองรับการแข่งขัน โดยอาศัยความคล่องตัวและนโยบายที่ยืดหยุ่น
และความชำนาญด้วยประสบการณ์อันยาวนานในธุรกิจ การให้บริการที่ดีรวดเร็วแก่ลูกค้า
การรักษาความสัมพันธภาพและการให้ผลตอบแทนที่ดีแก่ผู้จำหน่ายรถยนต์
รวมทั้งการขยายความสัมพันธ์กับผู้จำหน่ายรถยนต์มือสองให้มากขึ้น
ผลของการแข่งขันทำให้บริษัทมีค่าใช้จ่ายในการพัฒนาด้านต่างๆ
เพิ่มขึ้นในขณะที่อัตราส่วนต่างอัตราดอกเบี้ยลดลงทำให้บริษัทมีกำไรลดลง

3.  ความเสี่ยงจากการปล่อยสินเชื่อรถยนต์มือสอง

  การทำตลาดสินเชื่อในกลุ่มรถยนต์ใหม่และรถยนต์มือสอง จะมีความแตกต่างกันในด้านความเสี่ยง

ของการให้สินเชื่อ และความแตกต่างกันในด้านผลตอบแทนที่ได้รับ
กล่าวคือการให้สินเชื่อแก่รถยนต์มือสองถึงแม้จะมีผลตอบแทนที่ดีกว่าการให้สินเชื่อแก่รถยนต์ใหม่
แต่ก็มีความเสี่ยงมากขึ้นโดยเฉพาะความเสี่ยงจากการประเมินคุณภาพของรถยนต์มือสองที่เป็นหลักประกัน
ซึ่งบริษัทพยายามที่จะลดความเสี่ยงในด้านนี้ด้วยการคัดเลือกทีมงานที่มีประสบการณ์และความเชี่ยวชาญในการประเมินคุณภาพรถยนต์และการทำตลาดสินเชื่อรถยนต์มือสองโดยเฉพาะ
รวมทั้งคัดเลือกผู้จำหน่ายรถยนต์มือสองที่ได้มาตรฐานมีฐานะการเงินที่มั่นคง
และเสนอขายรถยนต์มือสองที่มีคุณภาพและมีราคาที่เหมาะสม
อันจะเป็นการช่วยลดความเสี่ยงด้านคุณภาพรถยนต์และช่วยสร้างความมั่นใจให้กับลูกค้าของบริษัท
ทั้งนี้
ที่ผ่านมาบริษัทไม่มีความเสียหายอันเกิดจากการผิดพลาดในการประเมินคุณภาพรถยนต์ที่เป็นหลักประกันในการให้สินเชื่อ
ซึ่งสามารถพิจารณาได้จากกำไรขาดทุนจากการขายรถยึด (รายละเอียดตามข้อ 1.6)

4.  ความเสี่ยงจากการดำเนินงานอันเกิดจากสินเชื่อที่ไม่ก่อให้เกิดรายได้

  ในการประกอบธุรกิจด้านสินเชื่อ
  ผู้ประกอบการทุกรายมีโอกาสที่จะได้รับความเสี่ยงจากสินเชื่อที่ไม่

ก่อให้เกิดรายได้ หากไม่มีความระมัดระวัง รวมทั้งไม่มีมาตรการในการอนุมัติ
ควบคุมและติดตามสินเชื่อที่ดีพอเพื่อลดความเสี่ยงดังกล่าว
บริษัทจึงได้มีมาตรการด้านสินเชื่อที่เข้มงวดทุกขั้นตอน มีการป้องการกันความเสี่ยงจากตัวลูกหนี้
โดยการให้มีบุคคลค้ำประกันและการกำหนดเงินดาวน์ของลูกหนี้ในปริมาณที่เหมาะสมกับความเสี่ยงของลูกหนี้
และการตรวจสอบเครดิตของลูกหนี้ทุกราย
รวมทั้งมีการตั้งสำรองในกรณีที่เกิดหนี้สงสัยจะสูญอย่างเพียงพอตามเกณฑ์ของบริษัท
ตลอดจนยังมีระบบการตรวจสอบ ควบคุมภายในและการรายงานที่ดีมีประสิทธิภาพ
ที่สามารถช่วยลดปัญหาสินเชื่อที่ไม่ก่อให้เกิดรายได้ และป้องกันการทุจริตที่เกิดขึ้นภายในองค์กรได้

ในปี 2546 และ 2547 บริษัทมีลูกหนี้ที่ระงับการรับรู้รายได้ โดยเป็นลูกหนี้ที่ค้างชำระตั้งแต่ 5
เดือนขึ้นไปและเป็นหนี้ฟ้องร้องที่ ศาลตัดสินแล้ว จำนวน 32.11 ล้านบาท และ 35.33 ล้านบาท
คิดเป็นร้อยละ 3.61 และ 3.31 ของยอดลูกหนี้รวมตามลำดับ

ทั้งนี้การเพิ่มขึ้น ของลูกหนี้ที่บริษัทระงับการรับรู้รายได้ดังกล่าวมีสาเหตุจากคุณภาพลูกหนี้ที่ลดลง
อย่างไรก็ตามบริษัทตระหนักถึงความเสี่ยงในเรื่องดังกล่าวและพยายามที่จะดูแลติดตามการชำระหนี้ค่างวดของลูกหนี้ให้รัดกุมยิ่งขึ้น
โดยได้มีการดำเนินการเร่งรัดทุกรูปแบบ เพื่อให้หนี้ที่ค้างชำระกลับมาได้มากและรวดเร็วที่สุด
นอกจากนี้บริษัทได้เข้าร่วมเป็นสมาชิกของ บริษัท ข้อมูลเครดิตไทย จำกัด
เพื่อประโยชน์ในด้านข่าวสารข้อมูล และการตรวจสอบ
สถานะของลูกหนี้เพื่อช่วยลดความเสี่ยงด้านคุณภาพ ลูกหนี้

5.  ความเสี่ยงจากการจำหน่ายรถยนต์ที่ยึดคืนมา

  รถยนต์ที่บริษัทยึดคืนมาจะถูกนำมาจำหน่ายด้วยวิธีการประมูลหรือประกาศขาย
  หากเงินที่ได้จากการ

จำหน่ายรถยึดไม่พอชำระหนี้ที่มีอยู่กับบริษัทบริษัทสามารถเรียกร้องส่วนที่ขาดจากลูกหนี้หรือผู้ค้ำประกันได้
แต่ในกรณีที่บริษัทไม่สามารถเรียกร้องหนี้ส่วนที่ขาดได้ บริษัทจะมีผลขาดทุนจากการจำหน่ายรถยึด
ซึ่งราคาจำหน่ายรถยึดจะขึ้นกับ คุณภาพ อายุ และความนิยมของรถยนต์
รวมทั้งขึ้นกับสภาพตลาดและความต้องการรถยนต์ในขณะนั้น
ซึ่งถ้าเป็นสภาวะตลาดที่ปกติความเสี่ยงจากการขาดทุน อันเกิดจากการขายรถยนต์ที่ยึดคืนมา
ในกรณีของรถยนต์มือสองนั้นโดยทั่วไปจะน้อยกว่ากรณีของรถยนต์ใหม่
เนื่องจากการลดลงของราคารถยนต์ตามอายุการใช้งานแต่ละปีนั้นจะมีอัตราสูง
ในกรณีของรถยนต์ใหม่และมีอัตราชะลอลงในช่วงที่รถยนต์มีอายุการใช้งานมากขึ้น

แต่ในปี 2547 มีสภาวะที่ตลาดไม่ปกติและทำให้ราคารถยนต์ตกลงเป็นอย่างมาก
ซึ่งเป็นความเสี่ยงจากราคารถยนต์ลดลง เนื่องจากนโยบายของรัฐบาล กล่าวคือ ประมาณกลางปี
2547 หลังจากที่รัฐบาลประกาศว่าจะมีการปรับโครงสร้างภาษีรถยนต์
ทำให้ยอดขายทั้งรถยนต์ใหม่และรถยนต์ที่ใช้แล้วหยุดชะงักลง เพราะลูกค้าไม่ตัดสินใจซื้อ
เนื่องจากรถดูอัตราภาษีใหม่ และเมื่อประกาศอัตราภาษีใหม่ในเดือน สิงหาคม 2547
ส่งผลให้รถยนต์ใหม่ปรับราคาลดลง คันละประมาณ 60,000-80,000 บาท มีผลกระทบทำให้การ
ซื้อ - ขายตลาดรถยนต์มือสองหยุดชะงัก เป็นเวลาหลายเดือน
และรถเก๋งราคาตกต่อเนื่องมาจนถึงสิ้นปี 2547 บริษัทได้รับผลกระทบดังกล่าว
โดยลูกค้าที่ค้างชำระค่างวดไม่สามารถขายรถให้เต็นท์ได้ เมื่อบริษัทยึดรถคืนมา
บริษัทจึงประสบการขาดทุนจากการขายรถยึดเป็นจำนวนมาก

ในปี 2546 บริษัทมีรถยนต์ที่ยึดคืนมาและจำหน่ายไปจำนวน 114 คัน มูลค่ารวม 42.77 ล้านบาท
คิดเป็นร้อยละ 3.52 ของรถยนต์ทั้งหมดที่มีการทำสัญญาเช่าซื้อกับบริษัท และในปี 2547
บริษัทมีรถยนต์ที่ยึดคืนมาและจำหน่ายไปจำนวน 119 คัน มูลค่ารวม 43.41 ล้านบาท คิดเป็นร้อยละ
2.83 ของรถยนต์ทั้งหมดที่มีการทำสัญญาเช่าซื้อกับบริษัท โดยในปี 2546 และ ปี 2547
บริษัทมีผลขาดทุนจากการขายรถยนต์ที่ยึดมาดังกล่าว จำนวน 1.61 ล้านบาท และ 8.63
ล้านบาทตามลำดับ

(*มูลค่ารถยนต์ที่ยึดคืน = มูลค่ายอดหนี้คงเหลือ – ดอกผลที่ยังไม่รับรู้ + ค่าใช้จ่ายในการยึดรถ)

6.  ความเสี่ยงจากการพึ่งพิงบุคลากรที่มีความชำนาญเฉพาะ

  เนื่องจากธุรกิจของบริษัทต้องอาศัยบุคลากรด้านการตลาดสินเชื่อที่มีความรู้ ความชำนาญ และประ

สบการณ์ในการตรวจสอบสภาพ และราคาตลาดของรถยนต์มือสองได้เป็นอย่างดี
รวมทั้งบุคลากรด้านการดูแลและเร่งรัดสินเชื่อที่มีความชำนาญในการติดตามลูกค้า
ปัจจุบันบริษัทมีบุคลากรที่รับผิดชอบด้านการตลาดสินเชื่อจำนวน 15 คน
และบุคลากรที่ทำงานด้านดูแลและเร่งรัดสินเชื่อ 19 คน
ซึ่งเหมาะสมและเพียงพอต่อการดูแลพอร์ตรถยนต์ในปัจจุบัน
บริษัทมีมาตรการจูงใจให้บุคคลเหล่านั้นทำงานอยู่กับบริษัทในระยะยาวเพื่อลดความเสี่ยงจากการสูญเสียบุคลากกรดังกล่าวไป
ซึ่งได้แก่ การสร้างสายการเติบโตในองค์กร (Career Path) ที่ชัดเจน
การให้ผลตอบแทนที่เหมาะสมและการให้ความสัมพันธ์ที่ดีทำให้พนักงานมีส่วนร่วมเป็นเจ้าของบริษัทด้วย

7.  ความเสี่ยงจากโอกาสในการก่อหนี้เพิ่มในอนาคต

  ณ วันที่ 31 ธันวาคม 2547 บริษัทมีหนี้สินรวม 698.63 ล้านบาท และส่วนของผู้ถือหุ้น457.78

ล้านบาท มีอัตราส่วนหนี้สินต่อส่วนของผู้ถือหุ้นเท่ากับ 1.53 เท่า
เนื่องจากบริษัทอยู่ระหว่างการขยายธุรกิจทั้งในกรุงเทพและชลบุรี
จึงอาจจำเป็นต้องกู้เงินเพิ่มขึ้นในอนาคต ซึ่งจะทำให้บริษัท มีภาระหนี้สินสูงขึ้น
และมีอัตราส่วนหนี้สินต่อส่วนของผู้ถือหุ้นเพิ่มสูงขึ้น
อย่างไรก็ตามบริษัทจะหาแหล่งเงินกู้ที่ต้นทุนต่ำโดยคำนึงถึงโครงสร้างทางการเงินของบริษัทเพื่อประโยชน์ของบริษัทและผู้ถือหุ้นเป็นสำคัญ

1.9 ความเสี่ยงจากอิทธิพลในการบริหารงานของผู้ถือหุ้นรายใหญ่

บริษัทมีผู้ถือหุ้นรายใหญ่ คือ กลุ่มตระกูลวีระพงษ์และตันตราภรณ์
สัดส่วนการถือหุ้นรวมกันที่ประมาณร้อยละ 60 ของจำนวนหุ้นที่จำหน่ายได้แล้วทั้งหมดของบริษัท
ซึ่งเป็นผู้ถือหุ้นรายใหญ่ทั้งสองกลุ่มที่เป็นเสียงส่วนใหญ่ที่สามารถควบคุมมติที่ประชุมผู้ถือหุ้นได้เกือบทั้งหมด
ยกเว้นเรื่องที่กฎหมายหรือข้อบังคับบริษัทกำหนดให้ต้องได้รับเสียง 3 ใน 4 ของที่ประชุมผู้ถือหุ้น
ดังนั้น
ผู้ถือหุ้นรายอื่นจึงอาจไม่สามารถรวบรวมคะแนนเสียงเพื่อตรวจสอบและถ่วงดุลเรื่องที่ผู้ถือหุ้นใหญ่เสนอได้